Here is a page extracted from Wikipedia that may contain CSS, HTML, and a lot of unformatted text.

Title: Pepín Banzo
Content: José Pascual Banzo Salvo (mas conoixito por o suyo nombre artistico de Pepín Banzo) ye un artista aragonés que ha desembolicato muitas actividatz interpretativas y creyativas. Ye actor de voz, musico, showman, mago, compositor, cantaire, ect. Amplament conoixedor d'a musica popular aragonesa y d'una gran variedat d'instrumentos (tanye mas de 30) fa que participe en cuantos grupos musicals.

Tamién fue nominau a la millor interpretació en os V Premios Simón d'o Cine Aragonés por a suya interpretación en a cinta El Bandido Cucaracha.

Ye fillo d'o lanzador de disco Pascual Banzo.

Biografía 
Pepín Banzo naixe o 3 de chinero de 1973 en Barcelona, encara que dende chicorrón s'estió en Zuera (comarca de Central) con a suya familia, ta rematar establindo-se dimpués en Zaragoza.

Ye su pai qui, en primerías, va dispertando l'intrés de Pepín por a musica, o canto y os instrumentos musicals, sobre tot de cuerda, que empecipia a tanyer en as rondallas, con su pai, Pascual Banzo.

Estando choven, creya, con bells amigos de Zuera, o grupo Escalibur. Astí, enceta a conoixer y tanyer bells instrumentos de viento, como a donzaina, u a gaita, que enceta a tanyer autodidacticament. Será Eugenio Gracia qui l'amostrará os conoiximientos tecnicos que amenista ta rematar estando o zaguer gaiter d'Ixo Rai!.

Dimpués creya Os Lizerons, dentrando en una etapa plenament folk an que u ye miembro de grupos como La Orquestina del Fabirol, La Libertina, Comando Cucaracha u Lurte, u colabora con unatros como Dulzaineros del Bajo Aragón (Donzainers d'o Baixo Aragón), Gaiteros de Estercuel (Gaiters d'Estercuel), Biella Nuei u La Chaminera, u con cantautors como José Antonio Labordeta, Joaquín Carbonell u La Bullonera.

Dentra en o mundo d'o teatro gracias a Fernando Lalana, colaborando con grupos como a PAI (Promotora de Acción Infantil), Caleidoscopio u Pingaliraina, asinas como creyando con Chéchare o grupo d'animación Les Rubitos.

Una colección por fasciclos de Juan Tamariz y a suya buena traza con os didos han feito que desembolique o suyo treballo tamién como mago.

Premios 
 Primer Premio en o I Festival «Off de Calle». Zaragoza (2004).
 Tercer Premio d'o «I Certamen de Composición y Recuperación de Música Popular Aragonesa Comarca Campo de Belchite» (2005) por a canción La Cuba
 Tercer Premio d'o «II Concurso de composición para Gralla Vila de Salou» (2006) por a canción Las Lágrimas de San Lorenzo.
 Primer Premio d'o «II Certamen de Composición y Recuperación de Música Popular Aragonesa Comarca Campo de Belchite» (2006) por a canción El corredor de Plenas
 Premio t'a Millor Canción en Luenga Minoritaria en os «IX Premios de la Música Aragonesa» (2007) por Aragón ye ye.
 Primer Premio d'o «III Certamen de Composición y Recuperación de Música Popular Aragonesa Comarca Campo de Belchite» (2007) por a canción Rolda de antanyo
 Premio t'a Millor Canción en Luenga Minoritaria en os «XII Premios de la Música Aragonesa» (2010) por Jota From Saragosa.

Treballos

Discos y disco-libros 
 Espejo del mundo, de Paraíso Prohibido (1992)
 Pasión, de Paraíso Prohibido (1994)
 Peirot e Compaña, de Peirot (1997)
 Pascual Banzo - Jotas, de Pascual Banzo (1999)
 ¡Astralica mano!, de Os Lizerons (2002)
 Corazón de León, de Joaquín Carbonell (2003)
 Entre ríos, de Ecos del Jalón (2004)
 O son d'a cullebra, de Zicután (2004)
 A la corda fluixa, de Antón Abad (2004)
 Un poco de repertorio para chiflo aragonés, de F. Jesús López Báguena (2004)
 Todos al monte, de Comando Cucaracha (2004)
 Imaginaciones mías, de José Luis Arrazola (2005)
 !Ya llegan!, de Gaiteros de Estercuel (2005)
 La Jota ayer y hoy, de La Jota de ayer y hoy: Viejos estilos - Nuevos intérpretes (2005)
 Ninonaninón, de La Orquestina del Fabirol (2005)
 ¡Dispierta Fierro!, de Lurte (2005)
 Nueba Cozina: Tributo a Ixo Rai!, de Varios Intérpretes (2006)
 Sol d’ibierno, de Biella Nuei (2006)
 Chino Chano, de Hato de Foces (2006)
 Hello mundo cruel, de Cómplices (2006)
 La Jota ayer y hoy 2, de La Jota de ayer y hoy 2: Cantos de trabajo e instrumentales (2006)
 De Fabiroles y otras Gaitas, de La Orquestina del Fabirol (2006)
 Música de las corridas de pollos en Aragón, de Pepín Banzo (2006)
 Entre Héroes y Villanos, del Comando Cucaracha (2007)
 Raíces de Antepasados, de Roberto Ciria (2007)
 Piculineros: Brinca y juega, de Piculineros (2007)
 Deus lo Bol, de Lurte (2008)
 Entre líneas, de La Chaminera (2008)
 Al lío, de China-Chana (2009)
 Vayatres!, de J. A. Labordeta, Joaquín Carbonell y Eduardo Paz (2009)
 Los nietos del gaitero, de La Libertina (2010)
 Pepin & co: Amigos hasta en el Infierno, de Pepín Banzo con muchos amigos (2010)
 Biellas esferras, de Lurte (2010)
 Neopatria, de Lurte (2011)

 Libros 
 Músicas Propias (2001)
 2n Concurs de Composició per a Gralla Vila de Salou Grallers la Tarota. Obres finalistes i guanyadores. (2006)
 Nuevas tonadas: Repertorio para Gaita de Boto''. Eugenio Gracia y Pepin Banzo (2011). Banda de Gaitas de Boto Aragonesa.

Actor de voz

Veyer tamién 
 Ixo Rai!.
 Comando Cucaracha.
 Lurte.

Referencias

Vinclos externos 
  Pachina web de Pepín Banzo.
  Blog d'o disco Pepín & co: Amigos hasta en el Infierno!.
  Show de Les Rubitos en Aragón TV.
 ///// A canción Jota from Saragosa con "Jota" Lanuza.
 / San Rorro, con o Comando Cucaracha y Jorge Asín.
  Pepín Banzo en o II Festival Gaire de Pancrudo con L'hombre orquesta y o tema "The Devil's Dream"
  Pepín Banzo fendo un instrumento en o preto d'a crisi

Actors de voz d'Aragón
Cantaires d'Aragón
Cantaires de folk
Cantaires de rock
Cantaires en castellano
Cantaires en aragonés
Compositors d'Aragón
Musicos d'Aragón
Naixius de Barcelona
1973 (naixencias)